ଭୁବନେଶ୍ୱରଃ ଲକଡାଉନ୍ କଡାକଡି କରିବାକୁ ପୋଲିସ ନେବ କଠୋର ପଦକ୍ଷେପ। ଆଜିଠୁ ଲକ୍ ଡାଉନ୍ ଉଲ୍ଲଙ୍ଘନକାରୀଙ୍କ ପାଇଁ ଦୃଢ କାର୍ଯ୍ୟାନୁଷ୍ଠାନ ଗ୍ରହଣ କରିବ ପୋଲିସ। ବିନା କାରଣରେ ବାହାରେ ବୁଲିଲେ ରୁଜୁ ହେବ ମାମଲା। ଏପରିକି ଉଲ୍ଲଂଘନକାରୀଙ୍କ ଗାଡି ମଧ୍ୟ ସିଜ୍ ହେବ ।
ସେପଟେ ଆଜି ବି ରାଜଧାନୀର କିଛି ଅଞ୍ଚଳରେ ଲୋକେ ଲକ୍ ଡାଉନକୁ ମାନୁ ନ ଥିବା ଦେଖିବାକୁ ମିଳିଛି ଏପରିକି କିଛି ସ୍ଥାନରେ ସାମାଜିକ ଦୂରତ୍ୱ ରଖୁ ନ ଥିବା ଜଣାପଡିଛି । ମଦର ପବ୍ଲିକ ସ୍କୁଲ ନିକଟବର୍ତ୍ତୀ ପଡିଆରେ ବସିଥିବା ହାଟକୁ ଆସିଥିବା କିଛି ଲୋକ ରାସ୍ତାରେ ଗାଡି ରଖିଥିବା ଦେଖିଥିଲା ପୋଲିସ। ସେହି ଗାଡିଗୁଡିକୁ ପୋଲିସ ସିଜ୍ କରିଛି । ଆଗକୁ ଏଭଳି କାର୍ଯ୍ୟାନୁଷ୍ଠାନ ଜାରି ରହିବ ବୋଲି ପୋଲିସ ପକ୍ଷରୁ ସୂଚନା ଦିଆଯାଇଛି ।
ସୂଚନାଥାଉ କି, କରୋନା ଭାଇରସ ସ୍ଥିତିକୁ ଦେଖି ୨୧ ଦିନ ପାଇଁ ସାରା ଦେଶ ଲକ୍ ଡାଉନ ଘୋଷଣା କରାଯିବା ସହ ଲୋକଙ୍କୁ ଘରୁ ନ ବାହାରି ପାଇଁ ପ୍ରଧାନମନ୍ତ୍ରୀ ଅନୁରୋଧ କରିଛନ୍ତି। ଏହା ସତ୍ତ୍ୱେ ଲୋକେ ଏହାକୁ ମାନୁ ନ ଥିବାରୁ ପୋଲିସ ପ୍ରଶାସନ ପକ୍ଷରୁ ଏପରି ପଦକ୍ଷେପ ନେବାପାଇଁ ନିଷ୍ପତ୍ତି ନିଆଯାଇଛି।
